Národná rada Slovenskej republiky

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **IV. volebné obdobie**

 Číslo: 2006/2008

**843a**

# **S p o l o č n á s p r á v a**

výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 57/1998 Z.z. o Železničnej polícii v znení neskorších predpisov a o zmene a doplnení niektorých zákonov (tlač **843**) v druhom čítaní

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Výbor Národnej rady Slovenskej republiky pre hospodársku politiku ako gestorský výbor (ďalej len „gestorský výbor“) k vládnemu návrhu zákona, ktorým sa mení a dopĺňa zákon č. 57/1998 Z.z. o Železničnej polícii v znení neskorších predpisov a o zmene a doplnení niektorých zákonov (tlač **843**) v druhom čítaní v súlade s § 79 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) podáva Národnej rade Slovenskej republiky spoločnú správu výborov.

**I.**

Národná rada Slovenskej republiky uznesením č. 1195 zo 4. decembra 2008 pridelila vládny návrh zákona, ktorým sa mení a dopĺňa zákon č. 57/1998 Z.z. o Železničnej polícii v znení neskorších predpisov a o zmene a doplnení niektorých zákonov (tlač **843**) na prerokovanie v druhom čítaní vo výboroch do 28. januára 2009 a v gestorskom výbore do 30. januára 2009:

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre financie, rozpočet a menu

Výboru Národnej rady Slovenskej republiky pre hospodársku politiku

Výboru Národnej rady Slovenskej republiky pre obranu a bezpečnosť.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Vládny návrh zákonaodporúčali Národnej rade Slovenskej republiky schváliť:

* Ústavnoprávny výbor Národnej rady Slovenskej republiky uznesením č. 554 z 27. januára 2009;
* Výbor Národnej rady Slovenskej republiky pre financie, rozpočet a menu uznesením č. 438 z 28. januára 2009;
* Výbor Národnej rady Slovenskej republiky pre hospodársku politiku uznesením č. 455 z 20. januára 2009;
* Výbor Národnej rady Slovenskej republiky pre obranu a bezpečnosť uznesením č. 220 z 20. januára 2009.

**IV.**

Z uznesení výborov Národnej rady Slovenskej republiky pod bodom III tejto správy vyplývajú tieto pozmeňujúce a doplňujúce návrhy:

1. K čl. I  3., 4., 5., 6., 7. a 10. bod

 V navrhovaných bodoch 3. až 7. a 10. sa slová „podľa osobitných predpisov1a)“ nahrádzajú slovami „podľa § 2 ods. 2“.

Odvolaním sa na ustanovenie § 2 ods. 2, v ktorom je vymedzený rozsah pôsobnosti Železničnej polície (služby mýtnej polície), sa navrhovanou úpravou  spresňuje normatívny text z hľadiska jeho jasnosti a určitosti, a to aj s prihliadnutím na postavenie Železničnej polície ako štátneho orgánu. Navyše, poznámky pod čiarou majú len informatívny charakter.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre hospodársku politiku

Výbor NR SR pre obranu a bezpečnosť

***Gestorský výbor odporúča schváliť***

1. K čl. I  8. a 9. bod

 V navrhovaných bodoch 8. a 9. sa slová „pri plnení úloh podľa osobitných predpisov1a)“ nahrádzajú slovami „pri plnení úloh podľa § 2 ods. 2“.

Odvolaním sa na ustanovenie § 2 ods. 2, v ktorom je vymedzený rozsah pôsobnosti Železničnej polície (služby mýtnej polície), sa navrhovanou úpravou  spresňuje normatívny text z hľadiska jeho jasnosti a určitosti, a to aj s prihliadnutím na postavenie Železničnej polície ako štátneho orgánu. Navyše poznámky pod čiarou majú len informatívny charakter.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre hospodársku politiku

Výbor NR SR pre obranu a bezpečnosť

***Gestorský výbor odporúča schváliť***

1. K čl. I  11. bod

 V  poznámke pod čiarou k odkazu 26a sa navrhovaná citácia nahrádza touto citáciou:

„26a) § 63 zákona č. 8/2009 Z. z. o cestnej premávke a o zmene a doplnení niektorých zákonov.“.

Zákon č. 315/1996 Z. z. o premávke na pozemných komunikáciách bol zrušený zákonom č. 8/2009 Z. z. o cestnej premávke a o zmene a doplnení niektorých zákonov, ktorý nadobudne účinnosť 1. februára 2009.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre hospodársku politiku

Výbor NR SR pre obranu a bezpečnosť

***Gestorský výbor odporúča schváliť***

1. K čl. II 1. bod

 V navrhovanom § 6 ods. 8 písm. b) sa nad slová „Železničnej polície“ umiestňuje odkaz 2faa). Zároveň sa na konci vypúšťajú slová „podľa osobitného predpisu2faa)“.

Ide o legislatívnu úpravu.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre hospodársku politiku

Výbor NR SR pre obranu a bezpečnosť

***Gestorský výbor odporúča schváliť***

1. K čl. IV

 Slová „1. marca“ sa nahrádzajú slovami „1. apríla“.

Vychádzajúc z predpokladaného termínu schválenia predloženého návrhu zákona, je potrebné deň jeho účinnosti stanoviť tak, aby boli zohľadnené aj lehoty stanovené na jeho podpísanie a vyhlásenie v zbierke zákonov.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre hospodársku politiku

Výbor NR SR pre obranu a bezpečnosť

***Gestorský výbor odporúča schváliť***

Gestorský výbor odporúča hlasovať o pozmeňujúcich a doplňujúcich návrhoch nasledovne:

**o bodoch 1 až 5** hlasovať spoločne s odporúčaním **s c h v á l i ť;**

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona, podľa § 79 ods. 4 písm. f) a § 83 rokovacieho poriadku

**odporúča Národnej rade Slovenskej republiky**

 vládny návrh zákona, ktorým sa mení a dopĺňa zákon č. 57/1998 Z.z. o Železničnej polícii v znení neskorších predpisov a o zmene a doplnení niektorých zákonov

**s c h v á l i ť** v znení schválených pozmeňujúcich a doplňujúcich návrhov uvedených v tejto správe.

 Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 57/1998 Z.z. o Železničnej polícii v znení neskorších predpisov a o zmene a doplnení niektorých zákonov (tlač **843a**) v druhom čítaní bola schválená uznesením gestorského výboru č. 463 z 3. februára 2009.

Súčasne výbor poveril spravodajcu výborov predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku.

Bratislava 3. februára 2009

Maroš **K o n d r ó t  v.r.**

predseda Výboru NR SR pre

hospodársku politiku